Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: MKGP), na podlagi prvega odstavka 19. člena Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027 (Uradni list RS, št. 57/24 in 109/24; v nadaljnjem besedilu: uredba o prenosu znanja) in prvega odstavka 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24, 9/25 in 55/25; v nadaljnjem besedilu: uredba o skupnih določbah), objavlja

# Javni razpis za podintervencijo izmenjava znanja in prenos informacij za sklop KOPOP in LOPS za leto 2025

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je dodelitev podpore iz podintervencije izmenjava znanja in prenos informacij za vsebine iz intervencij kmetijsko okoljsko podnebna plačila in lokalne pasme in sorte.  |
| **Razpisana sredstva po sklopih:** | Višina razpisanih nepovratnih sredstev znaša 148.600,00 eurov.Sredstva se zagotovijo iz proračunskih postavk MKGP in sicer: * 50.375,40 eurov iz proračunske postavke 221064 - Skupni strateški načrt 2023-2027 - EKSRP - EU,
* 98.224,60 eurov iz proračunske postavke 221065 - Skupni strateški načrt 2023-2027 - EKSRP - slovenska udeležba.

Delež sredstev Evropskega kmetijskega sklada za razvoj podeželja znaša 33,9 %, delež sredstev iz proračuna Republike Slovenije pa 66,1 %. |
| **Vrsta javnega razpisa:** | ZAPRTI |
| **Obdobje vlaganja vlog na javni razpis:**  | Vložitev vloge na javni razpis poteka od 10. novembra 2025 od 8. ure do vključno 13. novembra 2025, do 14. ure. |
| **Cilji podintervencije:** | Povečati raven usposobljenosti oseb dejavnih v kmetijstvu z usposabljanji iz tem s področja trajnostnega kmetovanja, varovanja okolja, ohranjanja lokalnih pasem in sort ter prilagajanja kmetijstva podnebnim spremembam. |
| **Informacije o javnem razpisu:** | Informacije o javnem razpisu so dostopne na naslednji povezavi: https://skp.si/aktualno/info-tocke |

**2. NAMEN in CILJ PODINTERVENCIJE**

Namen podintervencije je izpolnjevanje obveznosti v okviru intervencij skupne kmetijske politike in pridobivanje strokovnega znanja preko usposabljanj oseb dejavnih v kmetijstvu iz različnih tem s področja trajnostnega kmetovanja, varovanja okolja, ohranjanja lokalnih pasem in sort ter prilagajanja kmetijstva podnebnim spremembam.

Cilj podintervencije je povečanje ravni usposobljenosti oseb dejavnih v kmetijskem sektorju in posledično ravni uspešnosti izvajanja ukrepov.

**3. VLAGATELJ in UPRAVIČENEC**

3.1. Vlagatelj je skladno s prvim odstavkom 5. člena uredbe o prenosu znanja, izvajalec usposabljanja iz četrtega odstavka 6. člena uredbe o prenosu znanja.

En vlagatelj lahko na javni razpis za vsebine iz intervencij kmetijsko okoljsko podnebna plačila in lokalne pasme in sorte, vloži le eno vlogo.

3.2. Upravičenec do podpore je vlagatelj, ki ob vložitvi vloge izpolnjuje splošne pogoje za dodelitev podpore iz uredbe o skupnih določbah in pogoje za dodelitev podpore iz 7. člena uredbe o prenosu znanja.

***Vsebine iz intervencij kmetijsko okoljsko podnebna plačila in lokalne pasme in sorte***

Upravičen udeleženec usposabljanj je upravičenec do subvencionirane storitve usposabljanja iz 6. člena uredbe o prenosu znanja in je skladno s predpisom, ki ureja intervencijo plačil za okoljsko podnebne obveznosti ter naravne in druge omejitve in predpisom, ki ureja izvedbo intervencij skupne kmetijske politike oddal zahtevek za intervenciji okoljsko podnebnih plačil ali lokalnih pasem in sort.

Pri vlaganju vloge mora vlagatelj upoštevati, da z oddajo vloge, izvede navedene teme glede na potrebe terena.

Ena ura usposabljanja pomeni 45 minut izvajanja in ne vključuje časa porabljenega za odmor ali pot.

Rok za izvedbo usposabljanj je 15. december 2025.

|  |  |
| --- | --- |
| **Tema:** | **Trajanje****(v h)** |
| Ekosistemske storitve in kmetijstvo | 3 |
| Vpliv kmetijstva na naravo | 3 |
| Trženje pridelkov / izdelkov oz. možnosti uporabe biomase iz travnikov s prilagojeno kmetijsko prakso | 3 |
| Pridelava alternativnih poljščin v petletnem kolobarju | 3 |
| Pozabljene poljščine in kako jih vključiti v kolobar | 3 |
| Izzivi prilagajanja podnebnim spremembam v kmetijstvu | 3 |
| Kako učinkovito blažiti podnebne spremembe pri kmetovanju | 3 |
| Dobre kmetijske prakse za varovanje voda | 3 |
| Dobre kmetijske prakse za ohranjanje tal | 3 |
| Senena prireja od A do Ž | 3 |
| Trajnostni pristopi v uporabi invazivnih tujerodnih rastlinskih vrst | 3 |
| Vloga divjih opraševalcev pri pridelavi hrane | 3 |
| Kako povečati učinkovitost varovanja pašnih živali pred napadi velikih zveri | 3 |
| Ekonomika reje lokalnih pasem domačih živali | 3 |
| Zakaj rediti lokalne pasme domačih živali | 3 |
| Ekonomika pridelave lokalnih sort kmetijskih rastlin | 3 |
| Zakaj pridelovati lokalne sorte kmetijskih rastlin | 3 |
| Predstavitev zahtev, pogojev ter sistema ekološkega kmetovanja in ekološkega čebelarjenja | 3 |
| Kako uspešno preusmeriti kmetijo v ekološko kmetovanje  | 3 |
| Ekološko čebelarjenje | 3 |

**4. POGOJI ZA DODELITEV PODPORE**

4.1. Vlagatelj mora ob vložitvi vloge na javni razpis izpolnjevati pogoje od [1. do 6. točke prvega odstavka 9. člena](http://www.pisrs.si/Pis.web/pregledPredpisa?id=URED8874#9) uredbe o skupnih določbah.

4.2. Poleg pogojev iz prejšnje točke mora vlagatelj ob vložitvi vloge na javni razpis izpolnjevati tudi pogoje iz [7. člena](http://www.pisrs.si/Pis.web/pregledPredpisa?id=URED8924#8) uredbe o prenosu znanja:

a) glede izpolnjevanja pogoja iz 1. točke prvega odstavka 7. člena uredbe o prenosu znanja mora vlagatelj vlogi priložiti izpis, iz katerega izhaja, da je imel najmanj dve leti pred letom objave javnega razpisa pri Agenciji Republike Slovenije za javnopravne evidence in storitve registrirano dejavnost v skladu s predpisom, ki ureja standardno klasifikacijo dejavnosti;

b) izpolnjevanje pogojev iz 2. in 3. točke prvega odstavka 7. člena uredbe o prenosu znanja vlagatelj izkaže na Prilogi 1, ki je del razpisne dokumentacije k javnemu razpisu;

c) izpolnjevanje pogoja iz 4. točke prvega odstavka 7. člena uredbe o prenosu znanja vlagatelj izkaže na Prilogi 2, ki je del razpisne dokumentacije k javnemu razpisu ter priloži dokazila glede dokazovanja usposobljenosti.

4.3. V skladu s petim odstavkom 4. člena uredbe o prenosu znanja mora vlagatelj zagotoviti, da ne prijavlja enakega programa izmenjave znanj in prenosa informacij, ki je že del storitev javnih služb ali financiran iz drugih javnih sredstev oziroma ni del javnoveljavnih izobraževalnih programov poklicnega, srednjega in višjega strokovnega izobraževanja ter javnoveljavnih študijskih programov. Vlagatelj za izpolnjevanje pogoja iz prejšnjega stavka vlogi na javni razpis priloži izjavo na Prilogi 3, ki je del razpisne dokumentacije k javnemu razpisu.

**5. MERILA ZA OCENJEVANJE VLOG**

5.1. Merila za ocenjevanje vlog so določena v 8. členu uredbe o prenosu znanja in podrobneje opredeljena v tem poglavju.

5.2. V skladu s sedmim odstavkom 19. člena uredbe o prenosu znanja se med vlogami prispelimi na javni razpis izberejo vloge, ki so popolne in dosežejo minimalni vstopni prag 51 odstotkov od skupno 100 točk ter dosežejo višje število točk po vrstnem redu do porabe razpisanih sredstev.

5.3. Merila za izbiro vlog in točkovnik

|  |  |
| --- | --- |
| Merila |  |
| 1.  | Vključevanje različnih deležnikov v sistem prenosa znanja in inovacij v kmetijstvu (v nadaljnjem besedilu: AKIS) – maksimalno število točkVlagatelj bo izmenjavo znanja in prenos informacij izvedel samostojno, s svojim kadrom, ali se bo povezal z drugimi deležniki AKIS in izvedel izmenjavo znanja in prenos informacij s pomočjo drugih deležnikov. Deležniki AKIS, ki sodelujejo pri prenosu znanja so lahko kmetijska gospodarstva, raziskovalne in izobraževalne organizacije, svetovalci, izvajalci javnih služb, organizacije in skupine proizvajalcev, rejske organizacije, upravljavci zavarovanih območij, nevladne organizacije s področja varovanja okolja ipd., pri čemer je treba upoštevati, da povezana podjetja ne predstavljajo drugih deležnikov AKIS.Vlagatelj so/deluje:– z več kot dvema različnima deležnikoma,– z dvema različnima deležnikoma,– z enim deležnikom,– samostojno. | 303015100 |
| 2. | Sodelovanje pri projektih (mednarodni, pilotni, EIP, ipd.) – maksimalno število točkVlagatelj, ki je v zadnjih petih letih pred objavo javnega razpisa oziroma v obdobju izvajanja PRP14-20, sodeloval kot član partnerstva pri mednarodnih, pilotnih, EIP ali drugih primerljivih projektih, pri čemer se upošteva le tiste projekte, ki so vsebinsko sorodni temi za katero vlagatelj oddaja vlogo.Vlagatelj je v zadnjih petih letih oziroma v obdobju izvajanja PRP14-20 sodeloval pri:– treh ali več različnih projektih,– dveh različnih projektih,– enem projektu;– nobenem projektu. | 252520100 |
| 3. | Izkušnje s področja izvedbe usposabljanj odraslih s področja kmetijstva ali gozdarstva ali dopolnilnih dejavnosti – maksimalno število točkVlagatelj je v zadnjih petih letih uspešno izvedel:– tri ali več različnih usposabljanj,– dve različni usposabljanji,– eno usposabljanje;– nobenega usposabljanja. | 252520100 |
| 4. | Inovativne oblike izvedbe usposabljanj – maksimalno število točkVlagatelj bo izvedel izmenjavo znanj in prenos informacij na več načinov in sicer v obliki fizičnih ali spletnih predavanj, seminarjev, delavnic, demonstracijskih prikazov in drugih (inovativnih) oblik prenosa znanja.Vlagatelj bo izvajal:– vsaj tri različne načine izvedbe usposabljanj,– dva različna načina izvedbe usposabljanj,– en način izvedbe usposabljanj. | 2020100 |

**6. OBVEZNOSTI UPRAVIČENCA**

Upravičenec mora izpolnjevati splošne obveznosti iz prvega, drugega in tretjega odstavka 25. člena uredbe o skupnih določbah ter obveznosti iz 20. člena uredbe o prenosu znanja.

Vlagatelj mora za dodelitev podpore izvesti teme iz vsebin iz tega javnega razpisa, oziroma jih mora upravičeni udeleženec opraviti zato, da ne bo sankcioniran.

**7. FINANČNE DOLOČBE**

Finančne določbe so določene v 9. členu uredbe o prenosu znanja.

**8. VLOŽITEV VLOGE IN POSTOPEK ZA DODELITEV SREDSTEV**

8.1. Vlagatelj mora predložiti vlogo skladno z zahtevami iz tega javnega razpisa in na prilogah, ki so del razpisne dokumentacije k javnemu razpisu, vključno z vsemi zahtevanimi prilogami in dokazili, ki so v njej navedeni. Podatki morajo biti medsebojno skladni, resnični in točni.

8.2. Vložitev vloge na javni razpis in postopek za dodelitev sredstev sta določena v 6. in 7. členu uredbe o skupnih določbah ter v 19. členu uredbe o prenosu znanja.

8.3. Javna objava upravičencev je določena v [8. členu](http://www.pisrs.si/Pis.web/pregledPredpisa?id=URED8874#8) uredbe o skupnih določbah.

**9. ZAHTEVEK ZA IZPLAČILO SREDSTEV**

9.1. Upravičenec mora ob vložitvi zahtevka za izplačilo sredstev izpolniti pogoje iz 1. in 3. točke prvega odstavka 22. člena uredbe o skupnih določbah.

9.2. Poleg pogojev iz prejšnje točke mora upravičenec ob vložitvi zahtevka za izplačilo sredstev izpolniti pogoje iz 10. člena uredbe o prenosu znanja. Poročilo iz prve alineje prvega odstavka 18. člena uredbe o prenosu znanja se priloži na Prilogi 4, ki je del razpisne dokumentacije k javnemu razpisu.

**10. SISTEM KONTROL**

Sistem kontrol je določen od 26. do 30. člena in v 32. členu uredbe o skupnih določbah.

**11. UPRAVNE SANKCIJE IN VIŠJA SILA**

11.1. Upravne sankcije so določene v 33. členu uredbe o skupnih določbah in v 21. členu uredbe o prenosu znanja.

11.2. Višja sila ali izjemne okoliščine so določene v 34. členu uredbe o skupnih določbah.

Mateja Čalušič

ministrica